## Pembantu Rumah Wanita Indonesia di Malaysia: Masalah dan Cabaran
Siti Nor  Aisyah Binti  Ngadiran *
Mohd Roslan Mohd Nor ** Universiti Malaya, Kuala Lumpur Email:  m_roslan@um.edu.my

## Abstrak
Hubungan diplomatik yang terjalin di antara Malaysia dan Indonesia sering mengalami pasang dan surutnya. Walaupun begitu, kesedaran pemimpin kedua- dua  buah  negara  khususnya  bagi  mengekalkan  hubungan  tersebut  telah menyebabkan pelbagai usaha dilakukan dalam menyelesaikan pelbagai isu yang mendatang.  Hal  ini  termasuklah  isu-isu  yang  berkaitan  dengan  hal-hal kemasyarakatan dan ekonomi. Ini kerana kemakmuran sesebuah negara adalah bergantung kepada kesejahteraan rakyatnya di mana hak-hak mereka mestilah dipenuhi dan keadilan dilaksanakan dengan sebaik-baiknya. Namun sehingga kini, isu atau masalah mengenai pembantu rumah wanita warganegara Indonesia khususnya  yang  bekerja  di  Malaysia  masih  lagi  hangat  diperkatakan.  Secara puratanya, lebih daripada 90% pembantu rumah di Malaysia adalah merupakan warganegara  Indonesia.  Sepertimana  laporan  yang  dikeluarkan  oleh  Human Rights Watch (HRW) suatu ketika dahulu, beribu-ribu pembantu rumah Indonesia yang  bekerja  di  Malaysia  menghadapi  penderaan  dan  dalam  kesengsaraan disebabkan polisi-polisi kerajaan di kedua-dua negara yang gagal untuk memberi perlindungan  kepada  mereka.  Begitu  juga  dengan  laporan  HRW  yang  telah mendokumentasikan bagaimana pada kebiasaannya mereka akan bekerja tanpa rehat selama 16 hingga 18 jam sehari, 7 kali seminggu dan meraih pendapatan yang kurang daripada AS $0.25 sejam. Namun tidak kurang juga bagi sesetengah kes yang melibatkan kecurian dan kezaliman yang dilakukan terhadap majikan mereka  di  atas  kepercayaan  yang  diberikan.  Oleh  yang  demikian,  skop
* Siti Nor Aisyah Binti Ngadiran merupakan calon ijazah tinggi, Jabatan Sejarah dan Tamadun Islam, Akademi Pengajian Islam, Universiti Malaya, Kuala Lumpur.
** Mohd Roslan Mohd Nor merupakan Pensyarah Kanan dan Ketua, Jabatan Sejarah dan Tamadun Islam, Akademi Pengajian Islam, Universiti Malaya, Kuala Lumpur.
perbincangan yang akan dilaksanakan bagi kertas kerja ini adalah masalah dan cabaran yang dihadapi sepertimana yang telah dibincangkan sebelum ini dan hak-hak pekerja khususnya wanita. Begitu juga dengan usaha-usaha yang dilakukan oleh  kedua-dua  buah  negara  dalam  mengatasi  hal  tersebut  dan  kepentingan menjalinkan hubungan yang harmoni di antara kedua-dua buah negara.
Kata Kunci: Pembantu rumah Indonesia, pekerja domestik, pekerja wanita, majikan Malaysia, masalah dan cabaran pembantu rumah.

## A. Pendahuluan
H ubungan Malaysia dan Indonesia yang terjalin sekian lama adalah berasaskan kepada pelbagai dimensi. Antara lain ia diasaskan  kepada saling  mempercayai antara kedua-dua negara yang mempunyai latar belakang budaya dan sosio-ekonomi yang sama. Pada peringkat kerajaan, hubungan kerajaan Malaysia- Indonesia  berada  pada  kedudukan  yang  amat  baik.  Keakraban kedua-dua kerajaan dapat dilihat  menerusi kemesraan  pemimpin kedua-dua negara  yang saling  kunjung-mengunjungi antara satu dengan lain dan jalinan kerjasama di antara kedua-dua negara di dalam banyak perkara .
Namun,  jambatan  harmoni  dan  hubungan  mesra  ini  juga boleh dimusnahkan dalam  sekelip mata  menerusi pelbagai faktor juga  jika  ia  tidak  dijaga  rapi.  Konfrontasi  Indonesia-Malaysia mungkin menjadi pengajaran pahit dan diharapkan tidak berulang kembali. Malah dari semasa ke semasa, bibit-bibit yang tidak sihat yang berpunca daripada masalah masyarakat sering berlaku. Biasa- nya, perbalahan antara dua negara ini akan membabitkan tiga isu utama iaitu isu kedaulatan bangsa dan negara, masalah tenaga kerja Indonesia (TKI) dan sosio-budaya.
Salah satu  isu tersebut iaitu masalah tenaga kerja Indonesia (TKI) semakin hangat diperkatakan sehingga kini. Secara umumnya, migrasi pekerja antarabangsa bukan sahaja fenomena bagi negara penerima tetapi juga menjadi industri baru bagi negara pengeksport tenaga  kerja  untuk  menambahkan  pendapatan  negara.  Peng- eksportan pekerja menjadi sumber pendapatan yang penting bagi sesetengah negara yang melakukan program pengeksportan tenaga kerja  untuk  mengatasi  masalah  pengangguran  dan  kemiskinan terutamanya Indonesia.
Pengiriman pekerja Indonesia ke luar negara telah ditetapkan dalam Garis-Garis  Besar  Haluan  Negara  (GBHN) 1 1993-1998  dan 1999-2004  sebagai  kebijakan  eksport  selain minyak.  Malahan kerajaan Indonesia menyatakan bahawa penghijrahan merupakan salah satu alternatif kebijakan ekonomi bagi pembangunan ekonomi Indonesia pada masa sekarang mahu pun akan datang. Bahkan, sektor pembantu rumah di Malaysia juga merupakan bidang keempat terbanyak mengambil pekerja asing selepas sektor pembuatan, pembinaan dan perladangan. Mengikut statistik, jumlah pembantu rumah yang berdaftar sehingga Mac 2008 ialah seramai 309,045  orang  dan  daripada  jumlah  tersebut  Indonesia  adalah penyumbang terbesar  iaitu 288,672 orang.
Berdasarkan kenyataan tersebut, dapat kita saksikan bahawa banyak keluarga bergantung pada pembantu rumah untuk menjaga anak dan melakukan  kerja-kerja domestik  disebabkan oleh  kaum wanita yang menyertai tenaga kerja. Adapun di kalangan wanita ini terpaksa bekerja bukanlah semata-mata untuk mengejar kemewah- an dan pangkat tetapi atas faktor ‘ survival ’ terutamanya yang berstatus ibu tunggal. Begitu juga dengan tanggungjawab dalam mengasuh anak-anak  yang sepatutnya  dilakukan oleh  seorang ibu  terpaksa diserahkan kepada pembantu rumah.

## B. Latar Belakang
Peribahasa Melayu ada menyatakan bahawa ‘ada padi masak, adalah pipit ’. Dengan kemakmuran ekonomi dan kestabilan politik negara ini, puluhan ribu warga asing datang ke Malaysia bertujuan untuk mencari rezeki dalam pelbagai sektor pekerjaan. Malaysia me- rupakan salah satu destinasi utama kepada sebahagian besar tenaga kerja Indonesia (TKI) sejak dua dekad yang lalu. Jarak geografi yang dekat, persamaan adat,  bahasa dan  terbukanya pelbagai peluang pekerjaan di pelbagai sektor telah mendorong TKI untuk datang ke Malaysia. 2
1 Garis-garis  Besar  Haluan  Negara  (GBHN)  adalah  haluan  negara  tentang penyelenggaraan negara dalam garis-garis besar sebagai pernyataan kehendak rakyat secara menyeluruh dan terpadu dan ditetapkan oleh MPR (Majelis Permusyawaratan Rakyat) untuk jangka waktu 5 tahun.
2 Christine B. N. Chin (1997), International Migration Review (Walls of Silence and Late Twentieth Century Representations of the Foreign Female Domestic Worker: The Case of Filipina and Indonesian Female Servants in Malaysia), Vol. 31, No. 2 (Summer, 1997), New York : The Center for Migration Studies, hlm. 363.
Antara warga asing yang menjadikan Malaysia sebagai ‘rumah kedua’  demi memastikan  survival mereka ialah warga  Indonesia. Dalam sektor pekerjaan pembantu rumah atau amah sahaja, setiap bulan sejumlah 3,000 pembantu rumah dihantar ke Malaysia melalui agensi  pekerjaan. Sehingga  kini terdapat kira-kira 300,000 wanita Indonesia bekerja sebagai pembantu rumah di Malaysia. 3
Menjelang  kemerdekaan,  Malaysia sudah  mempelbagaikan asas ekonomi komoditi sepertimana yang diperkenalkan pada zaman penjajahan British iaitu kelapa sawit, koko, lada hitam, kayu balak serta penumpuan kepada eksport barang seperti pembuatan, tekstil dan getah. Pada peringkat awal, pembangunan ekonomi ditumpu- kan  kepada  peningkatan  infrastruktur  ekonomi,  pembangunan pertanian dan industri gantian-import. 4
Malaysia mula  menjalankan industri  import  dalam  sekitar tahun  1960-an  iaitu  dalam  tempoh  percubaan  untuk  mencipta peluang pekerjaan kepada masyarakat tempatan dan generasi muda khususnya. Maka sejak tahun 1950, pendidikan yang menyeluruh telah dilaksanakan dan disediakan kepada penduduk tempatan sama ada  pendidikan  tahap  rendah  dan  menengah.  Bahkan  dengan wujudnya  sektor  perindustrian,  banyak  anak-anak  muda  yang berhijrah ke bandar untuk bekerja di sektor-sektor tersebut. Hal ini telah menjejaskan sektor pertanian di kawasan kampung dan pe- dalaman  iaitu  tenaga  pekerja  yang  semakin  kurang  sehingga menyebabkan negara terpaksa mengimport tenaga kerja dari negara- negara jiran terutamanya Indonesia. 5
Oleh yang demikian, sejak tahun 1960-an, keadaan ekonomi Malaysia  semakin  berkembang  dengan  pesatnya  dan  peluang pekerjaan juga semakin bertambah terutamanya dalam sektor per- tanian dan pembinaan yang menuntut ramai tenaga buruh. Dengan itu, bertambah jugalah tenaga kerja dari negara-negara jiran datang ke Malaysia untuk diambil  bekerja memandangkan  kesanggupan mereka untuk bekerja keras di samping sanggup menerima gaji yang rendah daripada pihak majikan. 6
3 http://mstar.com.my/berita/cerita.asp?file=/2010/8/8/mstar_berita/20100808144802 &sec=mstar_berita
4 Karim,  A.H.M.  Zehadul  (1999), Foreign  workers  in  Malaysia  :  Issues  and Implications , Kuala Lumpur : Utusan Publications & Distributors Sdn. Bhd., hlm. 8.
5 Ibid ., hlm. 15.
6 Shirlena Huang dan Brenda S.A.Yeoh (1996), Geoforum (Ties That Bind: State Policy and Migrant Female Domestic Helpers in Singapore, Vol. 27, No. 4, Great Britain :
Pada akhir tahun 1960-an pula, pembangunan ekonomi diasas- kan  kepada pembangunan  teknologi dan  peralihan dari  industri gantian  import kepada industri berorientasikan eksport. 7 Dengan perkembangan ini juga, pekerja di kalangan wanita turut bertambah di samping perkembangan pendidikan yang semakin dikuasai oleh mereka. Oleh yang demikian, keperluan kepada pembantu rumah mulai  timbul  untuk  membantu  mereka  menguruskan  hal-hal rumahtangga  terutamanya  memasak,  mencuci pakaian,  menjaga anak-anak dan sebagainya. Ini kerana masa dan tenaga yang terhad di kalangan wanita bekerjaya ini menyebabkan mereka tidak mam- pu untuk menguruskan kedua-dua perkara dalam waktu yang sama.
Perkara ini terus berlanjutan sehingga menjelang abad ke-20 di mana Malaysia mula memberi perhatian kepada pembangunan ekonomi berteraskan K-ekonomi. Bahkan secara keseluruhan, pem- bangunan ekonomi di Malaysia telah mencapai kejayaan yang dapat diukur dengan kadar Keluaran Dalam Negara Kasar (KDNK) yang baik iaitu sekitar 8%-9% terutamanya pada tahun 1980-an dan 1990- an. Kualiti hidup rakyat juga secara amnya adalah baik berdasarkan penurunan kadar kemiskinan dan kadar inflasi yang rendah.
Justeru, semakin baik kualiti hidup rakyat maka tuntutan sara hidup terutamanya di kota-kota besar adalah amat tinggi sehingga mendesak suami dan isteri untuk bekerja. Maka urusan dalam rumah termasuk penjagaan anak terpaksa diupah untuk diurus oleh pem- bantu rumah yang rata-rata dibawa masuk dari Indonesia, Filipina, Myamar, India dan negara jiran yang lain.
Maka dengan tuntutan terhadap keperluan tenaga kerja seperti ini, bukan sahaja tenaga kerja asing dari kalangan lelaki sahaja yang datang ke  negara  ini,  malah  kaum  wanita  juga turut  mengambil peluang tersebut.  Malah  memandangkan  sektor pekerjaan  pem- bantu rumah tidak menarik minat wanita tempatan maka khidmat pembantu  rumah  yang  kebanyakan  dari  Indonesia  terpaksa digunakan. 8
Elsevier Science Ltd., hlm. 487. 7 Rohana Ariffin (2001), Hawke Institute Working Paper Series (Domestic Work and Servitude in Malaysia), Australia : University of South Australia, hlm. 2.
8 Ibid., hlm. 6.

## C. Statistik Pembantu Rumah Warga Asing di Malaysia
Tahun  1999 2000 2001 2002 2003 2004 2005 2006 2007 2008
Jumlah  94,192  177,546  194,710  232,282  263,465  285,441  320,171  310,662  314,295  293,356

## Sumber:  Kementerian  Dalam  Negeri
Indonesia Nepal
Myanmar
India Thailand Sri Lanka Vietnam Cambodia Filipina Lain-lain Indonesia 230,894 org,  91.7 % Filipina,10,232 org,  4.1% Cambodia 8,174 org,  3.2% 855 org, 0.3%
723 org, 0.3% 379 org,
0.2% 219 org,
0%
121 org, 0% 91 org, 0%
Jumlah pembantu rumah aktif di Malaysia mengikut  warganegara tahun 2008 9
Sumber  :  Jabatan  Imigresen  Malaysia
Jika diperhalusi jumlah  pekerja asing  di Malaysia  mengikut sektor  pekerjaan,  pembantu  rumah  asing  pada  2008  berjumlah 293,356 iaitu mewakili 14.2 peratus dan menduduki tempat keempat sektor terpenting daripada enam sektor keseluruhan. Uniknya ini adalah  sektor terbesar  penglibatan pendatang  wanita asing  yang hampir  menguasai  100%  pasaran  kerja.  Ini  kerana  pada  2008, pembantu  rumah  asing  dari  Indonesia  telah  menguasai  91.7  % pasaran dengan jumlah 230,894 orang.
Kadar kebergantungan kepada pembantu rumah asing yang bermula seawal tahun 1980-an menyaksikan peningkatan  dengan penggunaan lebih tiga kali ganda pada 2008 berbanding tahun 1999 iaitu  94,192 orang  sahaja. Realitinya,  jika ia dibaca bersama garis panduan dan syarat-syarat pengambilan pembantu rumah asing iaitu ‘hanya satu pembantu rumah asing yang layak dipohon untuk satu keluarga’, maka secara amnya, terdapat 293,356 buah keluarga yang bergantung kepada khidmat pembantu rumah. Walau bagaimana- pun angka ini masih dikira terlalu kecil iaitu mewakili 4.87%. 10
9 Faizal Riduan (Oktober 2009), Milenia Muslim (Amah oh Amah : Hamba Sahaya Zaman Moden), Kuala Lumpur : Penerbitan Karangkraf  Sdn. Bhd., hlm. 70.
10 Ibid.
Menerusi wawancara dengan mantan Presiden bagi Persatuan Agensi  Pembantu  Rumah Asing  Malaysia  (PAPA),  Datuk  Raja Zulkepley Dahalan mengenai negara  sumber alternatif  pembantu rumah asing selain dari Indonesia, beliau menjelaskan bahawa PAPA telah mengesyorkan  beberapa  alternatif  kepada kerajaan  namun tidak mudah bagi rakyat negara lain menggantikan tempat pembantu rumah Indonesia yang 95% beragama Islam.
“ Kita  telah  berunding  sejak  setahun  lalu  dengan  kerajaan  Filipina  untuk membawa masuk pembantu rumah Muslim dari Mindanao dan bukan Muslim dari  kepulauan  Luzon,  namun  ia  gagal  kerana  gaji  minimum  mereka  ialah RM1,400. Selain dari selatan Thailand yang digajikan RM600, pembantu rumah asing dari Vietnam RM750, Kemboja RM650 dan Sri Lanka RM600 semuanya adalah  100%  bukan  Muslim, ”  tambah  beliau  mengenai  keadaan  sosio- ekonomi  majikan  Malaysia  yang  kebanyakannya  mampu  membayar gaji  RM600  dan  RM700  sebulan. 11
Kadar tersebut menurut beliau adalah ideal kerana kos makan- an, penginapan, dan keperluan harian mereka diserap dalam per- belanjaan majikan manakala kos pekerjaan mereka adalah percuma. Jika hendak dikira semua kos tersebut, dianggarkan lebih kurang RM1,500 sebulan seumpama menanggung seorang anak.
Menurutnya lagi,  kos pengambilan  pembantu rumah warga asing yang tinggi bukanlah disebabkan oleh faktor agensi pekerjaan sebaliknya kos tersebut dikenakan oleh kerajaan negara pembekal pembantu  rumah itu sendiri. Agensi pekerjaan pembantu  rumah bukanlah  pengimport  dalam  perdagangan  manusia  sebaliknya mereka adalah penyelia fasiliti dengan kadar untung kasar RM650 bagi seorang pembantu rumah warga asing. 12
Manakala mengenai persoalan kualiti kerja pembantu rumah warga asing yang dilihat bermasalah dari peringkat asas di negara sumber, beliau turut menjelaskan bahawa latihan praktikal adalah dibekalkan oleh negara sumber sedangkan agensi hanya menempat- kan sahaja.  Selebihnya  agensi  memberi orientasi  sehari dua  dan khidmat kaunseling percuma dalam tempoh tiga bulan. 13
Mengenai usaha memperkenalkan pembantu rumah tempatan pula, idea ini dianggap sebagai terlalu ideal dan tidak realistik. Malah
11 Ibid ., hlm. 71. 12 Ibid. 13 Ibid .
dikhuatiri jika sebelum ini masalah pembantu rumah menimbulkan konflik  antara negara maka dikhuatiri masalah pembantu rumah tempatan boleh membawa kepada masalah perkauman. Menyedari hakikat  ini,  kerjaya  sebagai  pembantu  rumah  perlu  diberikan dimensi baru di mana pihak majikan dan pembantu rumah perlu diikat dalam  satu kontrak atau undang-undang  sosial yang  lebih adil yang memerlukan mereka mentafsir semula persepsi masing- masing terhadap tanggungjawab dalam hubungan dua hala.

## D. Masalah  dan  Cabaran  Pembantu  Rumah  Indonesia  di Malaysia
Isu pembantu rumah sentiasa mewarnai hubungan Malaysia- Indonesia. Pelbagai masalah dan cabaran sering dihadapi sama ada di  kalangan  majikan  mahupun  pembantu  rumah  itu sendiri.  Di kalangan  pembantu  rumah,  masalah  yang  biasa  dihadapi  oleh mereka di negara ini antaranya ialah gaji yang rendah, tempoh waktu bekerja  yang  tidak  terhad,  masalah  komunikasi  antara  mereka dengan majikan, penderaan fizikal dan mental, dan lain-lain lagi.
Kes  penderaan  amah  warga  asing  di  Malaysia  khususnya Indonesia, sering mendapat liputan yang meluas oleh media sama ada  di  Malaysia  dan  Indonesia  sendiri.  Begitu  juga  pembelaan terhadap  nasib amah  yang didera  mendapat perhatian  daripada semua pihak termasuk pihak pemerintah dari kedua-dua negara.
Antara kes yang pernah mendapat liputan yang meluas oleh media massa suatu ketika dahulu ialah kes Siti Hajar yang didera oleh majikannya. Siti Hajar, 33 adalah penganut agama Islam yang didera dan  diseksa sehingga  dipaksa memakan  babi. Bahkan dia juga tidak pernah menerima gaji yang telah dijanjikan iaitu sebanyak RM500 sebulan sejak tiga tahun yang lalu. 14
Seterusnya  adalah  kes  penderaan  yang  menimpa  Nirmala Bonat, 19, warga Indonesia yang berasal dari Nusa Tenggara Timur, Kupang, Indonesia. Mangsa dipercayai didera teruk oleh majikannya sewaktu  bekerja  di sebuah  kondominium di  Jalan Sultan  Ismail, Kuala Lumpur. Malah hampir dua tahun kes tersebut telah disiarkan dan telah mencetuskan tunjuk perasaan anti Malaysia di Indonesia. Mangsa, antara lain, melecur pada kedua-dua buah dadanya akibat
14 http://www.mykhilafah.com/fikratul-ummah/1466-fikratul-ummah-julai-2009# Isu_Penderaan_Pembantu_Rumah:_Siapakah_yang_Patut_Dipersalahkan_
ditekap dengan seterika panas. Bahagian belakang badan mangsa melecur  teruk  disiram  air  panas. 15 Manakala  kedua-dua  belah tangannya melecur akibat direndam dalam air panas. Begitu juga dengan kes penderaan dan pembunuhan amah Indonesia, Mantik Hani oleh majikannya A.Murugan, 35, pada Oktober 2009 di Taman Sentosa, Klang dan pelbagai lagi kes yang lain. 16
Berhubung perkara itu juga, Datuk Dr. Firdaus Abdullah, yang juga  merupakan  Felo  Penyelidik  Kanan  (Pelawat)  di Akademi Pengajian Melayu, Universiti Malaya dalam suatu artikel beliau di akhbar  Utusan Malaysia  yang bertajuk  ‘ Kes  dera pembantu  rumah warga  asing’, beliau  ada  menyatakan  mengenai  jumlah  kes  pen- deraan  amah  Indonesia  yang  berlaku  di  negara  ini.  Kenyataan tersebut adalah didapati oleh beliau sendiri ketika menghadiri sidang di Dewan Negara pada Julai 2009 yang lalu.
Berdasarkan  kenyataan itu,  dalam tahun  2006, sebanyak  45 kes telah dilaporkan dan sebanyak 43 kes dalam siasatan tetapi hanya dua kes yang sedang menunggu untuk dibicarakan. Dalam tahun 2007,  45  kes  dilaporkan dan  38 kes  dalam siasatan  dan satu  kes menunggu perbicaraan. Dalam tahun 2008, 42 kes dilaporkan dan 41 kes dalam siasatan dan dua kes selesai dibicarakan. Dalam tahun 2009, tujuh  kes dilaporkan,  dan dua  kes menunggu  perbicaraan. Amat  mengecewakan  apabila  statistik  tersebut  memperlihatkan bahwa daripada 135  kes yang  dilaporkan dari tahun 2006  hingga pertengahan 2009, hanya 127 yang dalam siasatan. 17
Berhubung  perkara  tersebut,  pensyarah  Jabatan  Psikologi, Universiti Kebangsaan Malaysia (UKM), Dr. Fatimah Yusoff berkata, masalah personaliti majikan serta sikap sesetengah pembantu rumah adalah  antara  faktor  yang  mengakibatkan  terjadinya  kes-kes penderaan. Katanya, sikap majikan yang terlalu garang serta pem- bantu rumah yang tidak dapat menyesuaikan diri dengan pekerjaan mereka,  boleh  mewujudkan  ketegangan  sehingga  majikan
15 Utusan  Online  (Arkib),  02/07/2007,  http://www.utusan.com.my/utusan/ info.asp?y= 2007&dt= 0702&pub=utusan_malaysia& sec=Muka_Hadapan&pg=mh_06.htm& arc=hive 16 Utusan Online (Arkib), 03/12/2009, Sebutan  Kes  Majikan  Bunuh  Pembantu Rumah  7  Januari ,  http://www.utusan.com.my/utusan/info.asp?y=2009&dt=1203& pub=utusan_malaysia&sec=Terkini&pg=bt_14.htm&arc=hive
17 Utusan Online (Arkib), 28/08/2009, Kes Dera Pembantu Rumah Warga Asing , http:/
/www.utusan.com.my/utusan/info.asp?y=2009&dt=0828& pub=utusan_malaysia&sec= Rencana&pg=re_08.htm&arc=hive
cenderung  mendera pekerja  mereka itu.  Ketua Kaunselor,  Majlis Agama Islam Negeri Sembilan, Asmawati Baharuddin pula berkata, harapan  majikan  yang  terlalu  tinggi  menyebabkan  mereka cenderung mendera pembantu rumah apabila pekerja mereka gagal melaksanakan tugas dengan baik. 18
Namun  jika  dilihat  dari kisah-kisah  yang  dipaparkan  oleh media, kebanyakan majikan yang mendera pembantu rumah adalah daripada  kalangan  majikan  yang  bukan  Islam  khususnya  Cina mendera  pembantu  rumah  yang  beragama  Islam.  Ini  berikutan statistik di mana hampir 80% majikan yang membawa masuk pem- bantu rumah asing melalui agensi berdaftar terdiri daripada majikan berketurunan Cina yang bukan Muslim. Maka tidak hairanlah jika kebanyakan kes penderaan fizikal dan mental adalah dari kalangan majikan berketurunan Cina. Malah sebahagiannya juga mempunyai masalah  untuk  menghormati  amalan  agama  pembantu  rumah mereka sebagaimana yang dipersetujui  di atas borang khas  yang ditandatangani  sebelumnya. 19
Maka di sini, pihak agensi memainkan peranan penting dalam menentukan bilangan pembantu rumah Indonesia yang dilihat lebih ramai bekerja dengan orang bukan Melayu khususnya bangsa Cina. Ini  adalah kerana  agensi pembantu  rumah  asing di  Malaysia ke- banyakannya pada ketika ini didominasi oleh orang Cina. Daripada lebih 100 buah agensi yang berdaftar dengan PAPA lebih 90 peratus dimiliki  oleh  syarikat  berbangsa  Cina.  Manakala  syarikat  yang dimiliki orang Melayu pada ketika ini sangat sukar untuk mendapat- kan  bekalan  pembantu  rumah  daripada  Indonesia.  Salah  satu faktornya adalah kerana syarikat orang Melayu kekurangan modal kerja  dan tidak berani menanggung risiko dengan mengeluarkan pembayaran pendahuluan kepada pembekal pembantu rumah yang berada di Indonesia. 20
Begitu  juga  dengan  masalah  status  kemasukan  golongan tersebut ke negara ini sama ada secara sah ataupun tidak di mana terdapat pihak-pihak tertentu yang mengambil kesempatan ke atas
18 http://www.mykhilafah.com/fikratul-ummah/1466-fikratul-ummah-julai-2009# Isu_Penderaan_Pembantu_Rumah:_Siapakah_yang_Patut_Dipersalahkan_
19 Ibid. 20 Darul Iman Abdul Munaf, “ Perlindungan Pembantu Rumah Indonesia Di Malaysia: Antara Impian Dan Realiti ”, Jabatan Pengajian Asia Tenggara, Fakulti Sastera dan Sains Sosial, Universiti Malaya.
mereka. Tetapi bagi  aktiviti penyeludupan  statusnya sudah tentu tidak  sah. Apa yang penting  dalam isu  perdagangan orang  ialah wujudnya unsur-unsur eksploitasi dan paksaan terhadap mangsa. Malah pembantu rumah tersebut juga lebih terdedah kepada bahaya kerana  mudah dieksploitasi  oleh sindiket untuk di  ‘ redeploy ’ oleh majikan yang tidak bertanggungjawab dengan tidak membayar gaji secara adil, tiada kemudahan dan kebajikan serta terdedah kepada ancaman penderaan  dan gangguan  seksual. Kerajaan juga dilihat sukar bagi memantau sebarang masalah yang berkaitan dengan pem- bantu rumah warga asing kerana ketiadaan bank data yang lengkap. 21
Walaubagaimanapun, kes-kes penderaan amah tersebut masih lagi kecil jika dibandingkan dengan jumlah pekerja warga Indonesia yang datang bekerja di Malaysia. Mantan Presiden bagi Persatuan Agensi  Pembantu  Rumah Asing  Malaysia  (PAPA),  Datuk  Raja Zulkepley Dahalan menyifatkan pengalaman panjang dalam industri tersebut  banyak  membantunya  melihat  isu  ini  secara  kritis  dan konstruktif. Baginya tidak dalam semua  keadaan, majikan adalah salah dan pembantu rumah asing adalah betul. Hal ini tidak ubah seperti menunjuk kuman di seberang laut sedangkan gajah di depan mata tidak disentuh. 22
Pelbagai masalah juga turut dihadapi oleh majikan di Malaysia terutamanya  dengan agensi pembekal di Indonesia. Paling kerap diperkatakan adalah  perihal penipuan  biodata pembantu  rumah. Pembantu rumah yang muda akan ditambah umur, manakala yang berusia pula akan dikurangkan usianya.Begitu juga bentuk fizikal. Gambar  pembantu  rumah  kelihatan  muda  gara-gara  sentuhan digital,  tetapi  apabila  sampai  kepada  majikannya,  penampilan sebenar adalah sebaliknya.
Selain itu, bayaran yang dikenakan terhadap kos pengambilan amah  warga asing  melalui agensi-agensi  tersebut dikatakan  me- makan perbelanjaan antara RM5000-RM7000.  Jumlah yang terlalu tinggi ini  selain telah membebankan pihak majikan, mereka  juga menghadapi cabaran di mana amah yang diambil dikatakan tidak
21 Christine B. N. Chin (1997), International Migration Review (Walls of Silence and Late Twentieth Century Representations of the Foreign Female Domestic Worker: The Case of Filipina and Indonesian Female Servants in Malaysia), Vol. 31, No. 2 (Summer, 1997), New York : The Center for Migration Studies, hlm. 356.
22 Faizal Riduan (Oktober 2009), Milenia Muslim (Amah oh Amah : Hamba Sahaya Zaman Moden), Kuala Lumpur : Penerbitan Karangkraf Sdn. Bhd., hlm. 71.
berbaloi dengan  bayaran yang  dikenakan. Hal  ini terjadi  apabila terdapat di antara amah yang diambil tidak cekap melakukan kerja- kerja rumah dan tidak dapat berkomunikasi dengan baik di antara mereka dengan  majikan. Justeru terjadilah perkara-perkara  yang tidak diingini seperti penderaan amah dan sebagainya. 23
Bagaimanapun, ada segelintir majikan di Malaysia juga telah mengalami pengalaman pahit ketika menggajikan pembantu rumah asing terutama dari Indonesia seperti menjadi mangsa ilmu hitam, anak  majikan  didera dan  ada majikan  yang  dibunuh.  Misalnya, tangkapan terhadap Susanti Lutfiyah yang didakwa telah mendera anak majikan adalah bukti bahawa ada segelintir pembantu rumah yang mendatangkan masalah kepada pihak majikan. 24
Bukan itu  sahaja, malah  terdapat juga  di kalangan  majikan yang menghadapi masalah  apabila pembantu  rumah mereka me- larikan  diri. Ini  berdasarkan statistik  Jabatan Imigresen  Malaysia pada 2008 terdapat seramai 20,000 pembantu rumah asing melarikan diri  daripada rumah majikan. Ia  selari dengan  rekod PAPA  yang menunjukkan 10% pembantu rumah asing melarikan diri dan bagi setiap 10 pembantu rumah asing yang dibekalkan, tiga daripadanya dihantar  pulang. 25
Menurut Datuk Raja Zulkepley lagi, perkara ini terjadi antara- nya disebabkan majikan yang  terlalu cerewet, tekanan kerja  atau kehidupan, perwatakan majikan yang garang dan suka mengarah, tidak bertimbang rasa, dan lain-lain lagi. Begitu juga dengan sikap sesetengah  pembantu  rumah  yang  tidak  tahu mengurus  rumah tangga, pelupa, pengotor, suka berbohong, mencuri, mendera ahli keluarga  majikan,  meninggalkan  rumah  tanpa  kebenaran  dan sebagainya. Dua faktor utama inilah yang menyebabkan hubungan antara majikan dan pembantu rumah menjadi tegang dan konflik, sehingga sebahagiannnya berakhir dengan penderaan yang di luar batas  kemanusiaan.
23 Christine B. N. Chin (1997), International Migration Review (Walls of Silence and Late Twentieth Century Representations of the Foreign Female Domestic Worker: The Case of Filipina and Indonesian Female Servants in Malaysia), Vol. 31, No. 2 (Summer, 1997), New York : The Center for Migration Studies, hlm. 355.
24 Utusan  Online  (Arkib),  29/10/2009, Kemelut  Amah  Indonesia ,  http:// www.utusan.com.my/utusan/info.asp?y=2009&dt=1029&pub=  utusan_malaysia&sec= Rencana&pg=re_02.htm&arc=hive
25 Faizal Riduan (Oktober 2009), Milenia Muslim (Amah oh Amah : Hamba Sahaya Zaman Moden), Kuala Lumpur : Penerbitan Karangkraf Sdn. Bhd., hlm. 70.

## E. Reaksi  Malaysia  dan  Indonesia  terhadap  Masalah Pembantu Rumah Indonesia di Malaysia
Walaupun terdapat  kes-kes  penderaan  di  sektor  pembantu rumah, namun kes-kes sedemikian adalah kecil berbanding pekerja yang  berjumlah  kira-kira  300,000  orang  di negara  ini.  Ini  diakui sendiri  oleh Pemangku  Duta Besar Indonesia ke  Malaysia, A.  M. Fachir  yang  memberitahu,  sebanyak  1,000  kes penderaan  mem- babitkan pembantu rumah Indonesia dikesan sejak tahun 2005 yang lalu.‘‘ Jumlah  itu  amat  kecil,  hanya  0.33  peratus  daripada  keseluruhan pembantu rumah  Indonesia di  Malaysia .” 26
Justeru  sepertimana yang  diakui juga,  kes penderaan  amah bukanlah sesuatu yang menjadi kebiasaan di kalangan keluarga di Malaysia yang  mengambil amah  bekerja, namun  kes-kes kecil ini sudah cukup memberikan  impak yang  besar terutamanya  dalam dimensi diplomasi dan hubungan internasional serta dimensi keadil- an dan pentadbiran undang-undang di samping dimensi kemanusia- an  dengan  segala  ramifikasinya.  Ertinya,  selain  daripada  ber- kemungkinan menjejaskan hubungan dengan negara asing, kes ini juga  boleh  menimbulkan  krisis keyakinan  terhadap  tadbir  urus negara dan sistem kehakiman kita.
Apabila timbul permasalahan seumpama ini, selaras dengan pengurusan negara  melalui krisis ( management by crisis ),  pelbagai pihak mengemukakan  kaedah  untuk  menyelesaikan  kemelut  ini sebagaimana laporan Berita Minggu pada 19hb Julai 2009, Menteri Sumber  Manusia, Datuk  Dr  S  Subramaniam  berkata,  mesyuarat antara  beliau dengan  rakan sejawatannya  dari Indonesia,  Erman Suparno,  bakal  membincangkan  isu  yang  dipersetujui  Malaysia membabitkan  pembantu rumah  warga  Indonesia  iaitu, soal  cuti sehari dalam seminggu, liputan insurans, membaiki tahap kontrak dan soal bayaran gaji tetap atau bulanan.
Menurut Pengarah  Eksekutif  Persekutuan  Majikan-Majikan Malaysia (MEF), Shamsuddin Bardan 27 , bagi mengatasi masalah ini apa  yang boleh  dilakukan  adalah  memperbanyakkan pusat  pen- jagaan kanak-kanak  dan  orang  tua di  kawasan kejiranan  kerana
26 Utusan Online (Arkib), 18/06/2007, Adakah Kita Kejam? — Berikutan Kes Terbaru Penderaan Pembantu  Rumah Indonesia http://www.utusan.com.my/utusan/info.asp?y=2007& dt=0618&pub=Utusan_Malaysia&sec=Muka_Hadapan&pg=mh_01.htm
27 http://www.mef.org.my/public/default.aspx
antara alasan utama kepada masyarakat negara ini menggunakan pembantu  rumah adalah  untuk menjaga  anak dan  juga ibu  bapa mereka  yang  sudah  tua.  Sebagai  galakan,  kerajaan  juga  boleh mengurangkan  kadar  cukai  tahunan  kepada  pengguna  yang menggunakan khidmat rumah asuhan ini.
Manakala  menurut  Setiausaha  Parlimen  Kementerian  Hal Ehwal  Dalam  Negeri,  Datuk  Paduka Abdul  Rahman  Ibrahim, kerajaan telah pun mengambil beberapa langkah penguatkuasaan untuk  menangani  masalah  penderaan  pembantu  rumah  asing, termasuk mewujudkan ‘ hotline ’ aduan di bilik gerakan ibu pejabat Jabatan Imigresen Malaysia untuk pembantu rumah asing, majikan dan orang ramai membuat aduan.
Selain  itu,  Jawatankuasa  Bersama  Malaysia-Indonesia  ber- hubung  Pembantu Rumah Indonesia yang baru ditubuhkan  pada 12 November  lalu dikatakan  telah berjaya  menyelesaikan 54  kes membabitkan pembantu rumah di negara ini. 28 Jawatankuasa ber- sama itu ditubuhkan berikutan pertemuan antara pihak Kementeri- an  Dalam  Negeri  dan  Kementerian  Sumber  Manusia  dengan Kementerian Tenaga Kerja dan Transmigrasi Indonesia di Parlimen. Hishammuddin, bagi  memperlihatkan kesungguhan  membantu, beliau memutuskan semua kes penderaan ke atas pembantu rumah dilaporkan terus kepada kementerian sepertimana yang dinyatakan sebelum ini.
Seterusnya bagi isu pembekuan amah dan penarikan semula pembekalan  tenaga  kerjanya,  Indonesia  telah meminta  kerajaan Malaysia meminda Akta Kerja 1955. Mesyuarat pada 20 Ogos 2009 lalu membuahkan hasil pertama apabila kedua-dua negara bersetuju membenarkan pembantu rumah Indonesia diberi cuti sehari dalam seminggu. Mereka  juga  dibenarkan  menyimpan  pasport  sendiri sewaktu berada di negara ini. Bagi pembantu rumah yang melarikan diri daripada majikan pula, jawatankuasa berkenaan bersetuju pas lawatan kerjanya dibatalkan serta-merta dan pekerja berkenaan juga tidak dibenarkan memasuki Malaysia semula untuk bekerja. 29
28 Utusan Online (Arkib), 18/06/2007, 54 Kes Selesai , http://www.utusan.com.my/ utusan/info.asp?y=2009&dt=1203&pub=utusan_malaysia&sec=  Dalam_Negeri&pg= dn_17.htm&arc=hive
29 Utusan Online (Arkib), 14/11/09, Jalinan Malaysia-Indonesia selepas kunjungan Susilo ,  http://www.utusan.com.my/utusan/info.asp?y=2009&dt=1114&pub=   Utusan_ Malaysia&sec=Rencana&pg=re_03.htm
Maka mulai Mei 2010 yang lalu, perkara-perkara tersebut telah mula dikuatkuasakan ke atas semua majikan di negara ini. Perkara itu telah dicapai melalui Dokumen Surat Niat ( Letter of Intent ) yang ditandatangani hasil rundingan tahunan dua hala antara Datuk Seri Najib Tun Razak dan Presiden Indonesia, Susilo Bambang Yudhoyono di Bangunan Perdana Putra. 30
Manakala  sementara  menunggu  isu  pembekuan  amah  di- selesaikan,  Menteri Sumber  Manusia Datuk  Dr.  S.  Subramaniam menyatakan pula bahawa kementerian kini sedang mengkaji langkah mengambil pembantu rumah dari Thai Selatan dan Mindanao, Filipina oleh kerana  kedua-dua kawasan  mempunyai  majoriti  penduduk Islam. Beliau berkata bahawa telah tiba masanya bagi Malaysia melihat negara-negara  alternatif  bagi  mendapatkan  pembantu  rumah, daripada bergantung semata-mata pada Indonesia. 31
Oleh  yang  demikian,  Memorandum  Persefahaman  (MoU) seterusnya dijangka menyusul kemudian bagi membolehkan peng- hantaran pembantu rumah yang dihentikan sejak Jun tahun lepas disambung semula. Pada masa ini terdapat 320,000 rakyatnya yang bekerja  dalam sektor  itu  di  sini. Dokumen  Surat Niat  Mengenai Pindaan Kepada Perjanjian Persefahaman (MoU) Pengambilan dan Penempatan  Pembantu  Rumah  Warga  Indonesia  ditandatangani Menteri Dalam Negeri, Datuk Seri Hishammuddin Tun Hussein dan Menteri  Tenaga  Kerja  dan  Transmigrasi  Indonesia,  Muhaimin Iskandar. Bahkan Perdana Menteri Malaysia dalam ucapannya ketika itu  berkata  bahawa  kedua-dua  negara  telah  bersetuju  agar Suruhanjaya Bersama  (JC) yang  ditubuhkan menjadi  mekanisme untuk menyelia, memantau dan mengambil tindakan menyelesaikan sebarang isu berbangkit. Begitu juga beberapa Kumpulan Kerja akan ditubuhkan pada setiap tiga bulan untuk  melapor kepada kedua- dua  pemimpin. 32
Seterusnya  Duta Besar  Malaysia ke  Indonesia,  Datuk  Syed Munshe Afdzaruddin Syed Hassan pula menjelaskan bahawa perkara
30 Utusan Online  (Arkib), 20/05/2010, Perlu  Dua  Bulan  Tarik  Pembekuan  Amah , http://www.utusan.com.my/utusan/info.asp?y=2010&dt=0520&pub=Utusan_ Malaysia& sec=Dalam_Negeri&pg=dn_14.htm
31 Utusan Online (Arkib), 20/05/2010, Tiba Masanya Ubah Budaya 1Rumah 1Amah , http://www.utusan.com.my/utusan/info.asp?y=2010&dt= 0520&pub= Utusan_Malaysia& sec=Dalam_Negeri&pg=dn_16.htm 32 Ibid.
itu akan menjadi antara cadangan yang akan dibawa ke perbincang- an  tahunan antara Perdana Menteri,  Datuk Seri Najib Tun Razak dan Presiden Susilo Bambang Yudhoyono nanti. Manakala penelitian terhadap struktur kos pada perbincangan oleh agensi pekerja asing kedua-dua negara itu mendapati bahawa kos yang dikenakan ialah RM6,100. Selain kos tetap yang dikenakan kerajaan Indonesia dan Malaysia mengikut keperluan undang-undang dan peraturan, kos lain seperti kos latihan dan penajaan didapati terlalu tinggi hingga menyebabkan kos pengambilan pekerja itu bertambah besar.
Selain itu, dalam memperkukuhkan hubungan tersebut juga, peranan ahli akademik turut diambil kira. Ini dapat dilihat melalui Persidangan  Antarabangsa  Hubungan  Malaysia-Indonesia  di Universiti Malaya  22 Oktober tahun lalu bagi membahaskan  dan membincangkan isu-isu yang berkaitan dengan kedua-dua negara tersebut secara akademik. Begitu juga dengan isu penderaan amah. Kes amah Indonesia, Nirmala itu ditimbulkan kembali oleh mantan Menteri Penerangan, Tan Sri Zainuddin Maidin sewaktu memberi ucaptama  dalam perasmian persidangan tersebut, mengharapkan agar dapat mencari jalan terbaik untuk membina kembali kesedaran masyarakat terhadap perlunya memahami sejarah, budaya melalui laporan media yang positif.
Akhir sekali, dalam menangani isu penyeludupan tenaga kerja warga asing, Malaysia juga telah meluluskan Akta Antipemerdagang- an Orang  2007  (ATIP).  Sejajar  dengan  pengenalan  akta  tersebut, kerajaan  turut  menubuhkan  Majlis Antipemerdagangan  Orang (MAO) yang berfungsi untuk menyelaraskan dasar dan melaksana- kan ATIP. 33 Walaubagaimanapun, kebanjiran Pendatang Asing Tanpa Izin  (PATI)  kini  dikatakan  tidak  lagi  perlu  dibimbangi.  Bahkan menurut ketua  s/u KDN  (Kementerian Dalam Negeri) Datuk  Seri Mahmood Adam, kerajaan telah mengetatkan kawalan pihak polis, Jabatan Imigresen  dan Agensi  Penguatkuasaan Maritim Malaysia (APMM) dan banyak tangkapan telah dibuat.

## F. Kesimpulan
Dalam situasi dan keadaan sekarang ini, kita dapat menyaksi- kan  bahawa banyak keluarga bergantung  pada pembantu rumah
33 Utusan  Online  (Arkib),  01/0510/2009, Dilema  Perdagangan  Manusia ,  http:// www.utusan.com.my/utusan/info.asp?y=2009&dt=1001&pub=   utusan_malaysia& sec=Rencana&pg=re_06.htm&arc=hive
untuk menjaga anak dan melakukan kerja-kerja domestik disebab- kan oleh kaum wanita yang menyertai tenaga kerja. Malah status wanita bekerjaya ini bukanlah kerana semata-mata untuk mengejar kemewahan dan  pangkat tetapi  atas faktor  ‘ survival ’  terutamanya yang berstatus ibu tunggal.
Justeru  itu,  jika  dilihat  kepada masalah  dan  cabaran  yang dihadapi oleh pembantu rumah Indonesia sepertimana yang telah dibincangkan sebelum  ini,  apa  yang lebih  penting ialah  mencari punca  permasalahan  bagi  isu  tersebut.  Dalam  Islam,  mendera manusia lain dan memperlakukan mereka  seperti haiwan  adalah satu kesalahan. Untuk itu, kita melihat peri pentingnya negara di pimpin oleh  seorang imam  atau khalifah  yang akan memastikan kesejahteraan seluruh warganegara tanpa mengira kaum dan agama terbela.  Begitu  juga  dengan  hubungan  diplomatik  yang  baik khususnya  di antara  negara-negara Islam  sangat  dituntut  dalam usaha menjamin keharmonian dan kestabilan umatnya.
Oleh  itu, Islam  memandang bahawa  manusia adalah  objek penghormatan  dari Allah  s.w.t.  yang  telah  menganugerahkan penghormatan  itu  dan  memberikannya  kepada  manusia.  Setiap manusia dengan sifatnya sebagai manusia adalah sama dan layak mendapat penghormatan ini, meskipun berbeza-beza warna kulit, tempat tinggal dan keturunannya. Begitu juga antara laki-laki dengan perempuan  semuanya  mendapat  penghormatan  dari  Allah sebagaimana firman Allah dalam yang bermaksud,
“Dan sesungguhnya telah kami muliakan anak-anak Adam, Kami angkut mereka di daratan dan di lautan, Kami beri mereka rezeki yang baik-baik, dan Kami lebihkan mereka dengan kelebihan yang sempurna atas kebanyakkan makhluk yang telah kami ciptakan.” 34
Maka  dalam  membincangkan  dan  menyelesaikan  permasalahan tersebut, lawatan dan perjumpaan di antara kedua-dua pemerintah Malaysia dan Indonesia ini perlulah berterusan dalam membincang- kan dan bersepakat  dalam usaha  memperbaiki hubungan  kedua- dua belah pihak.
Bahkan  sempena  lawatan  tersebut,  kita  sewajarnya  dapat menilai hubungan kedua-dua negara terutamanya dengan melihat kepada cermin sejarah di mana titik peralihan paling besar dalam sejarah  hubungan  Indonesia  Malaysia  ialah  kejayaan  Presiden
Suharto dan Tun Abdul Razak membawa keluar kedua-dua negara daripada kotak  perkauman Nusantara  dan meletakkan  Indonesia dalam konsep kerjasama serantau di atas dasar ekonomi bebas yang terbukti telah membawa kemajuan, pemodenan dan kemakmuran kepada umat manusia. 35
Harapan agar kedua-dua negara ini mencapai persefahaman bukan sahaja di kalangan pemerintah malah  rakyat di  kedua-dua buah negara amat besar. Justeru ia menuntut kerjasama yang bukan sahaja dari kalangan pemerintah dan kerajaan, malah dari pelbagai pihak termasuklah media, ahli akademik, dan lain-lain lagi.

## Daftar Pustaka
Christine B. N. Chin (1997), International Migration Review (Walls of Silence  and Late  Twentieth Century  Representations of  the Foreign Female  Domestic Worker:  The Case  of Filipina  and Indonesian  Female  Servants  in  Malaysia),  Vol.  31,  No.  2 (Summer, 1997), New York : The Center for Migration Studies.
Darul Iman Abdul Munaf, “ Perlindungan Pembantu Rumah Indonesia Di  Malaysia:  Antara  Impian  Dan  Realiti ”,  Jabatan  Pengajian Asia  Tenggara,  Fakulti  Sastera  dan  Sains Sosial,  Universiti Malaya.
Faizal  Riduan  (Oktober 2009), Milenia  Muslim (Amah oh Amah: Hamba Sahaya  Zaman Moden),  Kuala Lumpur:  Penerbitan Karangkraf  Sdn. Bhd.
Karim, A.H.M. Zehadul (1999), Foreign  workers in  Malaysia : Issues and  Implications , Kuala  Lumpur:  Utusan  Publications  &
Distributors Sdn. Bhd.
Rohana Ariffin (2001), Hawke Institute Working Paper Series (Domestic Work and Servitude in Malaysia), Australia : University of South Australia.
Shirlena Huang  dan Brenda  S.A.Yeoh (1996), Geoforum (Ties  That Bind: State Policy and Migrant Female  Domestic Helpers  in Singapore, Vol. 27, No. 4, Great Britain: Elsevier Science Ltd.
35 Liow, Joseph Chinyong  (2005) ,  A Politics of Indonesia-Malaysia Relations: One Kin, Two Nations . London: Routledge Curzon, hlm. 21.